laion/Wikipedia-Exotic huggingface dataset:
הבחירות הפרלמנטריות בירדן (2020)

הבחירות הפרלמנטריות בירדן נערכו ב-10 בנובמבר 2020, לבחירת חברי בית הנבחרים התשע עשרה. אחוז ההצבעה היה 29.88% בלבד, הנמוך ביותר מזה עשור. הבחירות התקיימו מכיוון שהמדינה חוותה עלייה במקרי הקורונה. כתוצאה מכך נערכו קריאות רבות בערוצי המדיה החברתית לבטל את הבחירות, בייחוד משום שלא הוצעו חלופות להצבעה. המדינה נכנסה לסגר מוחלט של ארבעה ימים בעקבות הבחירות, החל מהשעה 23:00 ביום הבחירות, שעה מאוחר יותר מהשעה בה קבעו שייכנסו לסגר (שעה 22:00). 130 המושבים בבית הנבחרים מורכבים מ-115 חברים שנבחרו על ידי ייצוג פרופורציונלי ברשימה הפתוחה מ-23 מחוזות מגודל שבין שלושה לתשעה מושבים, ו-15 מושבים שמורים לנשים. תשעה מתוך 115 המושבים לייצוג שמורים למיעוט הנוצרי, ושלושה נוספים שמורים למיעוטים הצ'צ'ניים והצ'רקסים. 15 המושבים לנשים מוענקים לאישה שקיבלה הכי הרבה קולות (אך לא מצליחה להיבחר ברשימה) בכל אחת משנים עשר הנפות. סה"כ 294 מפלגות עם 1,703 מועמדים התמודדו לבחירות, כולל חזית הפעולה האסלאמית, שלוחה של האחים המוסלמים, ורשימת "הפרוגרסיב", קואליציה של מפלגות סוציאליסטיות ולאומיות כולל הרשות הערבית המפלגה המתקדמת, מפלגת הבעת' הסוציאליסטית הערבית הירדנית, המפלגה הקומוניסטית הירדנית, מפלגת העם הדמוקרטית הירדנית ומפלגת האחדות העממית הדמוקרטית הירדנית. הקלפיות נפתחו בשעה 07:00, והיו אמורות להיסגר בשעה 19:00. עם זאת, הסגירה הוארכה בשעתיים, וזמן ההצבעה עמד על 14 שעות. ועדת הבחירות העצמאית הכחישה כי הארכת הזמן נבעה מהצבעה נמוכה. Hashemite Kingdom of Jordan: Election for Majlis al-Nuwaab (Jordanian House of Deputies) IFES "Jordan's elections explained in 500 words". Al Jazeera (באנגלית). נבדק ב-10 בנובמבר 2020. {{cite web}}: (עזרה) "نسبة الاقتراع النهائية 29.9% بعد إغلاق الصناديق في الانتخابات النيابية". قناة المملكة (בערבית). נבדק ב-10 בנובמבר 2020. {{cite web}}: (עזרה) "Jordan votes amidst strict COVID-19 measures". Middle East Monitor (באנגלית בריטית). 10 בנובמבר 2020. נבדק ב-10 בנובמבר 2020. {{cite web}}: (עזרה) "Jordan holds parliamentary elections amid virus surge". AP News. 10 בנובמבר 2020. נבדק ב-10 בנובמבר 2020. {{cite web}}: (עזרה) "بدء 4 أيام من حظر التجول الشامل". قناة المملكة (בערבית). נבדק ב-10 בנובמבר 2020. {{cite web}}: (עזרה) Hashemite Kingdom of Jordan: Election for Majlis al-Nuwaab (Jordanian House of Deputies) 2016 IFES Electoral System IPU ""المستقلة": 294 قائمة و1703 مرشحين للانتخابات والأسماء تنشر الليلة". Alghad (בערבית). 16 באוקטובר 2020. נבדק ב-10 בנובמבר 2020. {{cite web}}: (עזרה) "Jordan faces virus-era polls in crisis mode". France24. נבדק ב-8 בנובמבר 2020. {{cite web}}: (עזרה) "إقبال ضعيف على التصويت.. إغلاق صناديق الاقتراع بالانتخابات البرلمانية في الأردن". Al Jazeera (בערבית). נבדק ב-10 בנובמבר 2020. {{cite web}}: (עזרה) ""المستقلة للانتخاب": تمديد فترة التصويت مرتبط بكثافة الاقتراع". قناة المملكة (בערבית). נבדק ב-10 בנובמבר 2020. {{cite web}}: (עזרה)
טופס אישור אכלוס

טופס אישור אכלוס או בשמו העממי טופס 4, הוא טופס המהווה רשמית אישור אכלוס למבנה במדינת ישראל. הוא תנאי קדם לשימוש במבנה, ולאספקת חשמל, מים וטלפון. כדי לקבל טופס 4 יש להוכיח כי לא נשקפת סכנה למשתמשים הצפויים במבנה ושניתן להשתמש בו למטרה המוצהרת שלשמה נבנה. בפועל טופס האכלוס הרשמי הוא "תעודת גמר לבניין", מכונה גם טופס 5, אך נפוץ למעשה שטופס 5 הוא "חותמת גומי" לאחר קבלת טופס 4. מגיש הבקשה ל"טופס אישור אכלוס" חייב לפנות לרשות המקומית, לאחר שפתח תיק בוועדה המקומית בה ניתן ההיתר ולקבל טפסים מתאימים ממחלקת הפיקוח על הבנייה. בעזרת טפסים אלו ניתן לספק תצהירים תקניים לפיהם הבנייה בפועל בשטח תואמת את היתר הבנייה שניתן. טפסים נחוצים הם "טופס הצהרת מודד" שייחתם על ידי מודד מוסמך, "טופס מינוי קבלן" שייחתם על ידי הקבלן ו"טופס אחראי לביצוע שלד", שייחתם על ידי המפקח. עליו להוכיח כי אין ליקויים מסוכנים למשתמשים במבנה או בסביבתו וכי התשתיות הרלוונטיות הותקנו כדין, כולל מרחבים מוגנים. בנוסף, יש להמציא אישור רשות הכבאות על בטיחות אש הולמת במבנה כנדרש בחוק. קבלת טופס 4 קובעת את תאריך סיום הבנייה באופן רשמי. מה זה טופס 4, למה הוא כל כך חשוב ואיך מקבלים אותו?, באתר מדלן מהו טופס 4 - טופס אישור אכלוס, באתר "הון - מדריכים פיננסיים" רשימת תיוג לטופס 4, של הוועדה המקומית לתכנון ובניה הגליל המערבי
רז'ה באלינט (רופא)

רז'ה באלינט (במקור בלאייר עד 1892, בהונגרית: Bálint Rezső; בודפשט, 22 באוקטובר 1874 – בודפשט, 23 במאי 1929) היה רופא, פנימאי, נוירולוג, יהודי-הונגרי מנהל קליניקה, פרופסור באוניברסיטה, שנתן את שמו לסינדרום באלינט. רז'ה באלינט נולד במשפחה יהודית כבנם של סוחר התבואה יוז'ף בלאייר ושל יוליה פוליצר. בין השנים 1884–1892 הוא למד בגימנסיה המלכותית הראשית ברובע 5 בבודפשט ואחר כך המשיך את לימודיו בפקולטה לרפואה של אוניברסיטת בודפשט. הוא היה עוזרו של פרידייש קוראני וקיבל את תעודת הרופא בשנת 1897. משנת 1900 היה מתמחה בקליניקה. בין 1902 לבין 1906 הוא היה מרצה, מ-1906 עד 1907 מרצה בכיר, ומשנת 1911 עוזר פרופסור עד 1914. הוא התמודד למשרת פרופסור רגיל באוניברסיטה באותה השנה. הוא התמנה לראש המרפאה הפנימית ומינויו כפרופסור מן המניין התחיל ב-13 באוקטובר, אך רק ב-23 בינואר 1917 הציע השר את מינויו הרשמי לקרל הראשון, קיסר אוסטריה שאישר אותו ב-2 בפברואר 1917. מיוני 1915 עד יוני 1917 הוא שירת כסגן אלוף בצבא המשותף של אוסטריה-הונגריה, כמו גם רופא ראשי ומפקד בית חולים. בשנת 1929 הוא נפטר מסרטן בלוטת התריס. אחיו היו זולטאן באלינט, אדריכל, אימרה באלינט (כלכלן), עיתונאי וסופר. אשתו הייתה מריה הירונימי, בתו של הפוליטיקאי קארוי הירונימי, אותה נשא לאישה ב-14 באוגוסט 1915. מדריך דיאטני (1924) סוכרת ואינסולין (עם זולטאן ארנסט ובלה פורייס, 1927) Ulcus- problem und Säuregasengleichgewicht פרס קרן בלשה (1913) מדליית בלשה (1928) הפרס המלכותי קרן פרנץ טאוסק של ההסתדרות הרפואית (1926) מדיה וקבצים בנושא רז'ה באלינט בוויקישיתוף רז'ה באלינט, באתר "Find a Grave" (באנגלית) A Belügyminisztérium 1892. évi 44396. sz. rendelete. Névváltoztatási kimutatások 1892. év 1. oldal 37. sor Halálesete bejegyezve a Bp. VIII. ker. állami halotti akv. 1615/1929. folyószáma alatt.
חמאדה

חמאדה (בערבית: حمادة; ḥammāda) היא סוג של נוף מדברי שמורכב בעיקר ממישורים סלעיים קשים גבוהים ועקרים, שרוב החול שבו הוסר על ידי שחיקה רוחית. החמאדה נוצרת על ידי הרוח שמסירה תוצרי בליה עדינים: תהליך אאולי המכונה דפלציה. הגרגירים עדינים יותר נלקחים בהסעה בהקפצה, ואילו החול מוסר באמצעות זחילה על פני השטח, ומשאיר אחריו נוף של חצץ, סלעים וסלע חשוף. חמאדה קשורה לריצוף מדברי (הידוע בכינויו רג, סריר, גיבבר או סאי), המתרחש כמישורים אבניים או שקעים מכוסים בחצץ או סלעים, ולא כמישורי הרמה. בניגוד לחמאדה הארג הוא שטח גדולים של דיונות חול נעות. מדיה וקבצים בנושא חמאדה בוויקישיתוף "Hamada, Reg, Serir, Gibber, Saï". Springer Reference. 2013. נבדק ב-2013-05-23. B.W. Sparks. Geomorphology, 2nd ed., pp. 322-3. Longman Group Ltd. 1972. (ISBN 0-582-48147-3) McKnight, Tom L. and Darrel Hess. Physical Geography: A Landscape Appreciation, 8th ed., pp. 495-6. Upper Saddle River, NJ: Pearson Education, Inc. 2005. (ISBN 0-13-145139-1) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
מרי רוס קלברט

מרי רוס קלברט (באנגלית: Mary Ross Calvert; 20 ביוני 1884 – 25 ביוני 1974) הייתה אסטרונומית ומחשבת אמריקאית. רוב חייה עבדה אצל דודה, האסטרונום אדוארד אמרסון בָּרנרד, מאחר שדרכן של נשים בתחומי המדעים הייתה חסומה. עבודתה העיקרית התפרסמה תחת שמו של דודה, וידועה כקטלוג ברנרד, שבו כ-300 ערפיליות אפלות הממוקמות בין זרוע אוריון לזרוע קשת. קלברט נולדה בנשוויל, טנסי, להוריה, אליס רוזמונד (Alice Rosamond) ואבנעזר קלברט (Ebenezer calvert) שהיגר לארצות הברית מאנגליה. היא הייתה הבת הבכורה מתוך ארבע בנות. אחותו הגדולה של אביה, רודה (Rhoda), התחתנה עם אסטרונום מפורסם בשם אדוארד אמרסון בָּרנרד, אשר התפרסם בזכות תגליותיו על תנועתו של כוכב ברנרד. הוריה של מרי רחשו לו כבוד וקראו לאחותה של מרי על שמו - אליס ברנרד קלברט. לאביה של קלברט היה סטודיו לצילום בנשוויל שבו עבד עם אחיו הצעיר, שם עבדה מרי קלברט לאחר פרישתה. בשנת 1905 בהיותה בת 21, התחילה קלברט לעבוד במצפה הכוכבים "יירקס(אנ') (שבו למד לתואר שני ושלישי גם אדווין האבל). דודה, אשר היה גם פרופסור באוניברסיטת שיקגו, שכר אותה לעבודה כעוזרת ומחשבת, והיא התגוררה בביתו. לאחר מותו של ברנרד בשנת 1923 היא הפכה לאוצרת של אוסף הצילומים השייך למצפה "יירקס" ונשארה לעבוד כעוזרת בכירה עד לפרישתה בשנת 1946. קלברט עבדה יחד עם ברנרד על סיווג והגדרת עצמים אפלים בשביל החלב, והעבודה הסתיימה רק לאחר מותו של ברנרד. בעזרת מנהל מצפה הכוכבים, ורדווינג ב פרוסט יכלה קלברט לפרסם את הממצאים, ואף על פי שהיא הייתה זו שעשתה את רוב החישובים, הטבלאות, ההערות, והסימונים, העבודה נקראה על שמו של ברנרד. היא פורסמה בשני כרכים שביחד מכילים 352 ערפיליות אפלות, מתוכן שלוש נוספו רק בהמשך מאחר שבתחילה פסלו אותן בטעות. בשנת 1934 קלברט ופרנק אלמור רוס (Frank Elmore Ross) הוציאו לאור מחקר צילומי בשם "האטלס של שביל החלב הצפוני" (Atlas of the Northern Milky Way) אשר היה מבוסס על צילומיו של רוס. לאחר פרישתה מעבודתה בשנת 1946 היא לא קיבלה פנסיה. היא חזרה לסטודיו הצילום המשפחתי, שאז כבר היה שייך לאחותה, שם היא עבדה במשרה חלקית עד שנפטרה בשנת 1974. מדיה וקבצים בנושא מרי רוס קלברט בוויקישיתוף Passport Land - Mary Ross Calvert (1884-1974), passportland, ‏28/10/13 Calvert brothers photography studio, teva.contentdm.oclc.org (באנגלית) Stefan Hughes, Catchers of the Light: The Forgotten Lives of the Men and Women Who First Photographed the Heavens, ArtDeCiel Publishing, 2012, ISBN 978-1-62050-961-6. (באנגלית) Mary R. Calvert (Remarkable Women #22), http://www.scarpantolady.com/, ‏20/6/21 Martin Griffiths, Observing Nebulae, Springer, 2016-11-03, ISBN 978-3-319-32884-3. (באנגלית) Edward Emerson Barnard, A Photographic Atlas of Selected Regions of the Milky Way, Cambridge University Press, 2014-08-14, ISBN 978-1-139-49403-8. (באנגלית)
Love (סרט)

"Love" הוא סרט קומדיה מלודרמטי רוסי, בבימויו של איגור טברדוחלבוב. הסרט הופץ ברוסיה ב-11 בפברואר 2021. המקום הטוב ביותר לבלות בו את החופשה ב-14 בפברואר הוא מלון האהבה. ושוב, דלתותיו פתוחות לכל מי שרוצה שיום האהבה יהפוך למיוחד, שחולם להאמין שוב באהבה, או לפחות לא להיות לבד. אחרי 40 שנה של מסיבות, חברי כיתה לשעבר נפגשים במסעדה והרגשות הישנים מתעוררים מחדש במרץ מחודש. בעל קנאי מנסה להיכנס לכל החדרים בקומה כדי למצוא את אשתו הנעדרת; בלש פרטי ולקוחו מארגנים מופע ריגול עם האזנות סתר במטרה לחשוף את הבעל הנבל; משרתת, עולה מאוזבקיסטן, בוחרת בין אהבה לחבר שלה לבין כסף מאימו, שיינתן תמורת חזרתה המיידית הביתה; סטודנט צנוע שחולם להיות גבר תוך שעה אחת בלבד לעולם לא יהיה אותו דבר לאחר שיפגוש את פרפר הלילה הכי מדובר בעיר. סרגיי סבטלאקוב – בוריס טימור באטרודינוב – יורי יאן צפניק – קונסטנטין קמיל לרין – איגור אנטולי בלי – מקסים מריה מירונובה – אולגה קסניה סובצ'ק – הופעת קמע בתפקיד עצמה יורי סטויאנוב הצילומים החלו ב-22 בספטמבר 2020 במוסקבה. קדימון רשמי ראשון יצא בסוף דצמבר 2020. ב-3 בפברואר 2021, הקרנת הבכורה של הסרט התקיימה בקולנוע במוסקבה "אוקטובר". הסרט יצא לאקרנים ב-11 בפברואר 2021. "Love", במסד הנתונים הקולנועיים IMDb (באנגלית) "Love", במסד הנתונים הקולנועיים KinoPoisk (ברוסית) "Love", במסד הנתונים הקולנועיים Kinopoisk.ru קדימון הסרט (ברוסית) "Начались съемки звездной романтической комедии Love от Сергея Светлакова". vc.ru. 2020-09-24. נבדק ב-2021-02-08. "Love — это все, что нам нужно!". Коммерсантъ. 2020-12-25. נבדק ב-2021-02-07. "Премьера трейлера новой комедии Сергея Светлакова "LOVE"". קומסומולסקאיה פראבדה. 2020-12-24. נבדק ב-2021-02-07. "Вышел трейлер фильма «Love» со Светлаковым и Стояновым". kulturomania.ru. 2020-12-25. נבדק ב-2021-02-07. "В Москве состоялась премьера фильма «Love»". Бюллетень кинопрокатчика. 2021-02-03. נבדק ב-2021-02-11. "Премьера новой комедии от Светлакова намечена на 11 февраля 2021 года". טאס"ס. 2020-09-22. נבדק ב-2021-02-08.
הת'ר קנוטסון

הת'ר קנוטסון (באנגלית: Heather Knutson) היא אסטרו-פיזיקאית ופרופסור במכון הטכנולוגי של קליפורניה. (California Institute of Technology). מחקרה עוסק במדעים גאולוגיים ובחקר כוכבים וחלל תומפסון חוקרת כוכבי לכת ואת ההרכב והצורה שלהם ואף זכתה בפרס The American Astronomical Society's Newton Lacy Pierce Prize in Astronomy על מחקרה על אטמוספירות בכוכבי חוץ. קנוטסון למדה לקראת התואר הראשון שלה באוניברסיטת ג'ונס הופקינס, ובד בבד עבדה כמתמחה בחצי משרה במוסד המדעי לחלל (Space Telescope Science Institute) . בשנת 2004 סיימה קנוטסון את התואר הראשון שלה (B.Sׂ) בפיזיקה כמצטיינת דיקן וכמצטיינת האוניברסיטה באוניברסיטת ג'ונס הופקינס בבולטימור, מרילנד. בשנת 2009 הגישה קנוטסון את הדוקטורט שלה באסטרונומיה באוניברסיטת הרווארד, שם כתבה גם את עבודת התזה שלה:(“Portraits of Distant Worlds: Characterizing the Atmospheres of Extrasolar Planets,”) יחד עם פרופסור דוד קרבונאו. לאחר סיום הדוקטורט, הייתה עוזרת הוראה במשך שנתיים בחוג לאסטרונומיה באוניברסיטת ברקלי שבקליפורניה השאלה המרכזית אותה חוקרת קנוטסון, היא לאיזה ציוד יזדקק נוסע קוסמי היוצא למסע, ובמחקרה היא עוסקת בלמידה על מזג האוויר בכוכבי לכת מחוץ למערכת השמש. קנוטסון היא המטאורולוגית הראשונה בהיסטוריה שמחקרה עוסק באקלים הקיים בכוכבי הלכת מחוץ למערכת השמש הראשונה. היא מגלה את הטמפרטורה המצויה שם, את מזג האוויר, ואפילו את תרכובת האטמוספירה. על מנת ללמוד ולהסיק על המטאורולוגיה של כוכבי הלכת הקיימים מחוץ למערכת השמש משתמשת קנוטסון בניתוח הבהירות האינפרה-אדומה של פני השטח של כוכב הלכת. פליטות אינפרה-אדומות בהירות יותר מצביעות על כך שהגז האטמוספירי של כוכב הלכת הוא חם יותר, בעוד פליטות עמומות מצביעות על טמפרטורות נמוכות יותר. מיפוי פרופיל הבהירות מאפשר לקנוטסון לייצר מפת טמפרטורה בסיסית של כוכב הלכת ממנה היא יכולה להסיק את תבניות מזג האוויר. טמפרטורות אחידות פירושן שאטמוספירת כוכב הלכת מוכת רוח. מעבר לכך, מיקומם של אזורים חמים וקרים מצביע על כמה מהירות או איטיות הרוחות באותו אזור ספציפי. עד כה, התבוננה קנוטסון בכוכבי הלכת הגדולים והגזיים המוכרים ככוכבי לכת דמויי צדק חמים, הנעים במסלול לווייני קרוב לכוכביהם. לרבים יש אטמוספירות שונות מאלה המצויות במערכת השמש שלנו; לאחד לפחות יש עננים המורכבים ממינרלים המצויים על כדור הארץ רק בסלעים. בסופו של דבר, מטרתה של קנוטסון היא הרחבת הטכניקה בה מסתכלים על כוכבי לכת קטנים וקרים יותר שהם סלעיים ברובם, אשר חלקם אולי קריר מספיק כדי שימצאו בהם מים נוזליים. Presidential Early Career Award for Scientists and Engineers 2015-2017 National Science Foundation CAREER (Faculty Early Career Development) Award 2016 Newton Lacy Pierce Prize in Astronomy, American Astronomical Society 2015 Alfred P. Sloan Research Fellow in Physics 2015 Annie Jump Cannon Award in Astronomy, American Astronomical Society 2013 Harvard-Smithsonian Center for Astrophysics, Bart J. Bok Prize 2012 Harvard University Fireman Graduate Fellowship 2009 Harvard Merit Fellowship 2008 National Science Foundation Graduate Research Fellowship 2004 מדיה וקבצים בנושא הת'ר קנוטסון בוויקישיתוף Home, Division of Geological and Planetary Sciences (באנגלית) Newton Lacy Pierce Prize in Astronomy | American Astronomical Society, aas.org Heather Knutson, Heather Knutson (באנגלית אמריקאית)
הר מונטיגל

הר מונטיגל (באנגלית: Mount Monteagle) הוא פסגה גבוהה וחדה, ברכס מאונטניר, באזור חוף בורכרווינק של ארץ ויקטוריה, שבאנטארקטיקה. גובהו של ההר 2,780 מטרים מעל פני הים; והוא ההר ה-457 בגובהו באנטארקטיקה. ההר ממוקם 9 קילומטרים מצפון לכף סיבולד. ההר מתנשא מעל קרחון הטייס (קרחון אביאיטור) שממערב לו, ומעל הקרקס הקרחוני הגדול של קרחון פארקר, שממזרח לו. ההר התגלה בינואר 1841, על ידי סר ג'יימס קלארק רוס. רוס נתן להר את שמו. רוס קרא להר על שמו של תומאס ספרינג רייס, הברון מונטיגל הראשון מברנדון (Thomas Spring Rice, 1st Baron Monteagle of Brandon), שכיהן בתפקיד שר האוצר של בריטניה בין השנים 1835 עד 1839. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 231 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 189 • Belluso, Elena & Lanza, Roberto. (1996), Palaeomagnetic results from the middle Tertiary Meander Intrusives of northern Victoria Land, East Antarctica, Antarctic Science - ANTARCT SCI. 8. 10.1017/S0954102096000107 • Luigi Dallai ; Claudio Ghezzo ; Antonio Longinelli, Fossil hydrothermal systems tracking Eocene climate change in Antarctica, Geology (2001) 29 (10): 931–934. https://doi.org/10.1130/0091-7613(2001)029<0931:FHSTEC>2.0.CO;2 הר מונטיגל באתר הסקר הגאולוגי של ארצות הברית הר מונטיגל באתר הגאזט האנטארקטי של ממשלת ניו זילנד הר מונטיגל באתר הגאזט האנטארקטי של ממשלת אוסטרליה הר מונטיגל באתר הגאזט האנטארקטי המשווה SCAR של ממשלת אוסטרליה הר מונטיגל באתר peakery (מרחקים לאתרים סמוכים) הר מונטיגל באתר peakbagger ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
יגואר XE

יגואר XE (באנגלית: Jaguar XE) היא מכונית מנהלים יוקרתית שמיוצרת על ידי יגואר משנת 2015. היא הוצגה בתערוכת הרכב של פריז באוקטובר 2014, והגיעה לישראל בשנת 2015. היגואר XE כוללת מנוע בנזין I4 צילנדרים בנפח 2.0 ליטרים המספק כ-200 כוחות סוס ב-5,500 סיבובים לדקה. תיבת ההילוכים אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 7.7 שניות ומגיעה למהירות מרבית של 237 קילומטרים לשעה. בשנת 2019 עברה היגואר XE מתיחת פנים, שכללה הוספת טכנולוגיות חדשות לפנים המכונית אך המנוע נשאר אותו מנוע מלפני מתיחת הפנים. המתיחת פנים הגיעה לישראל בשנת 2019. בשנת 2021 יגואר הציגה עדכון טכנולוגי ל-XE, שכלל הוספת טכנולוגיות חדשות לפנים המכונית ומנוע טורבו דיזל I4 צילנדרים בנפח 2.0 ליטרים בהספק של 250 כוחות סוס או 300 כוחות סוס. תיבת ההילוכים היא אוטומטית בעלת שמונה הילוכים. המכונית מאיצה מ-0 ל-100 קילומטרים לשעה בתוך 6.7 שניות או 5.9 שניות. יגואר XE לפני מתיחת הפנים יגואר XE אחרי מתיחת הפנים מדיה וקבצים בנושא יגואר XE בוויקישיתוף אתר האינטרנט הרשמי של יגואר XE באתר יגואר (באנגלית) יגואר תחשוף בתערוכת פריז את היגואר XE, באתר קארטיוב, ‏31 ביולי 2014 יגואר XE בישראל – מחיר החל מ-289,900 שקל, באתר קארטיוב, ‏21 ביולי 2015 מפרט טכני מלא, באתר קארטיוב מתיחת פנים: 2019 יגואר XE החדש נחשפת, באתר קארטיוב, ‏27 בפברואר 2019 יגואר XE החדשה 2019 בישראל - מחיר החל מ-359,000 שקל, באתר קארטיוב, ‏04 באוגוסט 2019 עדכון טכנולוגי: 2021 יגואר XE משתדרגת, באתר קארטיוב, ‏06 באוקטובר 2020
טרמינל הנהר הצפוני

טרמינל הנהר הצפוני (ברוסית: Северный речной вокзал, בתעתיק מדויק: סברני רצ'נוי ווקזל) הוא אחד משני טרמינלי נוסעים במוסקבה. בניין הטרמינל נבנה בסגנון אדריכלות "סטלינסקי אמפיר" (רו') ונחשב לאתר אדריכלי בעל חשיבות אזורית. המתחם נבנה כחלק מפרויקט תעלת מוסקבה במהלך שנות ה-30 של המאה ה-20. כמו יתר אתרי התעלה הוא נבנה על ידי אסירי גולאג. הבנייה החלה בשנת 1933 והסתיימה בשנת 1937. במרכז הבניין מגדל בגובה של 75 מ'. מעל המגדל הותקן צריח מחודד באורך של 27 מ'. לפי התכנון, הוא היה יורד בתקופות החורף כאשר אין תנועת אוניות. חזית הבניין מעוטרת ב-24 יצירות פורצלן בקוטר 1.5 מ' של נטליה דנקו. הן מתארות את הצלחותיו של השלטון הסובייטי. אורך הבניין כ-150 מ', ושטחו 42 אלף מ"ר. חלקו הפנימי של הבניין מחולק למספר מתחמים, הכוללים אולם נוסעים ואת המתחם המרכזי, שבו היה מוצב בעבר פסל גדול של יוסיף סטלין. בצדדים הוקמו רוטונדות הכוללות מזרקות. סביב הבניין נבנה פארק בשטח 500 דונם. במקור הוצבו בפארק 14 פסלים ומזרקות שלא שרדו עד היום. בשנת 1960 הותקן בפארק פסל לכבוד אלכסיי קרילוב, פרי עבודתו של לב קרבל. הטרמינל ממוקם ברובע לבוברז'ני במחוז הצפוני של העיר מוסקבה. עם הזמן ולאור הקטנת השימוש במתחם, הגיע הבניין למצב ירוד. בשנת 2009 נסגר המתחם לצורך שיפוצים, שהחלו רק בשנת 2018. ב-5 בספטמבר 2020 נפתח הטרמינל מחדש לאחר שיפוצים. לאחר הפתיחה מחדש הפך המתחם לאתר תיירותי פופולרי. תוך שנה ביקרו בו כ-1.5 מיליון אנשים. טרמינל הנהר הדרומי מדיה וקבצים בנושא טרמינל הנהר הצפוני בוויקישיתוף אתר האינטרנט הרשמי של טרמינל הנהר הצפוני ערך זה הוא קצרמר בנושא תחבורה ובנושא רוסיה. אתם מוזמנים לתרום לוויקיפדיה ולהרחיב אותו.
עונת 2017/2018 בליגה הלאומית בכדורגל נשים

עונת 2017/2018 בליגה לאומית בכדורגל נשים הייתה העונה ה-9 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-17 באוקטובר 2017 והסתיימה ב-22 באפריל 2018. לעונה זו נרשמו 8 קבוצות אך בסופו של דבר לקחו בה חלק 7 קבוצות בלבד. בנות סכנין שנשרה מליגת העל נרשמה לליגה אך בסופו של דבר התפרקה ולא לקחה חלק בעונה זו. הפועל כפר סבא חדלה להתקיים לאחר עונה אחת ולא נרשמה לליגה. מכבי בנות עמק חפר והפועל בנות פרדסיה הוקמו והצטרפו לליגה. גם בית"ר בנות עירוני מעלה אדומים הצליחו להעמיד קבוצה ונרשמו לליגה. כיוון שנרשמו 8 קבוצות, התכנית הייתה לקיים שני סיבובים בני 7 מחזורים כל אחד - 14 מחזורים בסך הכל. לאחר מכן יחולקו הקבוצות לפלייאוף עליון ותחתון, כשבכל אחד 4 קבוצות, במסגרתו תשחק כל קבוצה מול המתחרות בפלייאוף עוד שני משחקים (בית וחוץ), כלומר עוד 6 משחקים. בסך הכל כל קבוצה הייתה אמורה לשחק 20 משחקים. הקבוצה שתסיים ראשונה בפלייאוף העליון תעפיל לליגה הראשונה והקבוצה השנייה תתמודד מול השלישית בפלייאוף התחתון בליגת העל על הזכות לשחק בליגה הראשונה. בפועל, בעקבות התפרקות בנות סכנין, שיחקו במסגרת שני הסיבובים הראשונים 12 משחקים בלבד. קבוצות הפלייאוף העליון שיחקו עוד 6 משחקים אך קבוצות הפלייאוף התחתון שיחקו עוד 4 משחקים בלבד. בסה"כ שיחקו קבוצות הפלייאוף העליון 18 משחקים וקבוצות הפלייאוף התחתון 16 משחקים בלבד. הפועל באר שבע סיימה ראשונה ועלתה לליגת העל. בנות אילת סיימה שנייה אך הפסידה במשחק המבחן מול בנות נתניה מליגת העל ונשארה בליגה הלאומית. גביע המדינה בכדורגל נשים 2017/2018 עונת 2018–2017 בליגה לאומית בכדורגל נשים, באתר ההתאחדות לכדורגל בישראל
שעון מוסקבה

שעון מוסקבה (ברוסית: Московское время) הוא אזור זמן בו שוכנת בירת הפדרציה הרוסית - העיר מוסקבה. אזור הזמן פועל ברוב אזורי החלק האירופי של רוסיה. מ-26 באוקטובר 2014 זה תואם את אזור זמן UTC + 3, מ־27 במרץ 2011 ל־25 באוקטובר 2014 זה תאם את אזור זמן UTC + 4. זמן מוסקבה משמש לתזמון רכבות, ספינות וכו' ברחבי רוסיה, אך נסיעות מטוס מתוזמנות לפי זמן מקומי. ברוסיה מכריזים לעיתים קרובות בתחנות הרדיו כזמן מוסקבה. תיאורים של אזורי זמן ברוסיה מבוססים לרוב על זמן מוסקבה ולא על זמן אוניברסלי מתואם. לדוגמה, יקוטסק (UTC + 09: 00) אמור להיות MSK + 6 ברוסיה. בתקופת ברית המועצות, רפובליקות סובייטיות שממקמות בחלק האירופי של ברית המועצות פעלו לפי "שעון מוסקבה". לאחר התפרקות ברית המועצות הן עברו לזמן בהתאם להחלטות שהתקבלו על ידי הממשלות. רק בלארוס המשיכה להתנהל לפי "שעון מוסקבה". לאחר פלישת רוסיה לאוקראינה שטחים שנמצאים בשליטה רוסית עברו ל"זמן מוסקבה". חוק לחישוב הזמן (רוסיה) (ברוסית)
נפתלי תמיר

נפתלי (נתי) תמיר (נולד ב-11 בדצמבר 1944) הוא דיפלומט ישראלי שכיהן כשגריר ישראל באוסטרליה, ניו זילנד, פינלנד, ליטא, פיג'י ופפואה גינאה החדשה. נפתלי תמיר נולד ב-11 בדצמבר 1944 ברמת גן. הוא מילא מספר תפקידים דיפלומטיים במשלחות ישראל בטוקיו, וושינגטון די. סי. ושטרסבורג ומשנת 1999 ועד שנת 2000 כיהן כשגריר ישראל בפינלנד. בינואר 2005 הוא מונה לשגריר ישראל באוסטרליה ובמקביל שימש גם כשגריר לא-תושב בניו זילנד, פיג'י ופפואה גינאה החדשה המינוי לתפקיד השגריר בניו זילנד התרחש רק באוגוסט 2005 לאחר סיום המשבר הדיפלומטי החריף ששרר בין ישראל לניו זילנד בעקבות תפיסתם של שני סוכני מוסד לכאורה ושליחתם לכלא ב-2004 לאחר שניסו להשיג דרכון ניו זילנדי בדרכי מרמה, במה שנודע כ-"פרשת הדרכונים". ישראל התנצלה בפני ניו זילנד ותמיר הגיש את כתב האמנתו לראש ממשלת ניו זילנד, הלן קלארק בבניין הממשלה בבירה ולינגטון ובכך תם סופית המשבר. תפקידים אלו מילא עד שנת 2007. במהלך כהונתו כשגריר באוסטרליה התפרסם תמיר לאחר אמירה שנויה במחלוקת שאמר בראיון לעיתון הארץ, ובה אמר בין השאר כי "אסיה היא ביסודה יבשת של גזע צהוב. אוסטרליה וישראל אינן שייכות לו - אנחנו שייכים ביסודנו לגזע הלבן" וכי "ישראל ואוסטרליה הן כאחיות באסיה. אנחנו שוכנים באסיה בלי מאפיינים אסיאתיים, עורנו לא צהוב ועינינו אינן מלוכסנות". תמיר הכחיש את האמירות. מאוחר יותר נוקה מכלל אשמה על ידי בדיקה פנימית שנערכה במשרד החוץ. בנוסף כיהן כשגריר ישראל בליטא וכממונה על היחסים בלטביה בתחילת העשור השני של המאה ה-21. מדיה וקבצים בנושא נפתלי תמיר בוויקישיתוף "Finland". Israel Ministry of Foreign Affairs. נבדק ב-25 באפריל 2020. {{cite web}}: (עזרה) שגריר ישראל באוסטרליה: "ישראל היא גזע לבן ביבשת הגזע הצהוב", באתר TheMarker‏, 13 באוקטובר 2006 Lynfield, Ben (2 בנובמבר 2006). "Israel's ambassador to Australia cleared of making racist remarks". South China Morning Post. נבדק ב-25 באפריל 2020. {{cite news}}: (עזרה) Hallé, Charlotte (16 באוקטובר 2006). "Envoy to Australia to Explain 'Yellow Race' Comments". Haaretz. נבדק ב-25 באפריל 2020. {{cite news}}: (עזרה) מינויים בשירות החוץ | מספר החלטה 2797, באתר GOV.IL "Foreign Ministry D-G Visits New Zealand, Ending 2-year Freeze". Haaretz. 31 במאי 2006. נבדק ב-25 באפריל 2020. {{cite news}}: (עזרה) אילאיל שחר, היחסים עם ניו-זילנד מתחממים, באתר www.makorrishon.co.il, ‏26 באוקטובר 2005 מחר: סוף רשמי למשבר עם ניו זילנד, באתר ynet, 29 באוגוסט 2005 ניו-זילנד: השגריר הישראלי התקבל בחיכוך אף, באתר ynet, 30 באוגוסט 2005 שירות, ‏חודשו היחסים הדיפלומטיים בין ישראל לניו-זילנד, באתר גלובס, 30 באוגוסט 2005 "Australia". Israel Ministry of Foreign Affairs. נבדק ב-25 באפריל 2020. {{cite web}}: (עזרה) "Undiplomatic ties cost drunk ambassador his job". The Guardian. 12 במרץ 2007. נבדק ב-25 באפריל 2020. {{cite news}}: (עזרה) גינוי לדברי השגריר תמיר על "אסיה הצהובה", באתר ynet, 13 באוקטובר 2006 "Israel replaces envoy to Australia". The Jerusalem Post. 21 בדצמבר 2006. נבדק ב-25 באפריל 2020. {{cite news}}: (עזרה) Izraelio ambasadorius svečiavosi Kaune | Kauno Žinios (באנגלית אמריקאית) חברת החשמל, קשר חשמלי- ישראלי ליטאי, באתר www.iec.co.il, ‏20 בנובמבר 2011 "State's of Israel 63rd Independence Day". Diplomatic Economic Club (באנגלית). 2011-05-05. נבדק ב-2022-02-01.